પોતાના સાળા સલમાન વિશે આયુષ અગાઉ જણાવી ચૂક્યો છે કે, ‘સલમાનભાઈ મને હંમેશાં યોગ્ય રીતે માર્ગદર્શન આપતા રહ્યા છે. એમણે જ મને કહ્યું હતું કે તું કેટલા ઓડિશન્સ આપે છે એના પરથી નહીં, પણ તું ઓડિશન ક્યારે આપે છે એના પરથી તારી કાબેલિયતનો અંદાજ આવી જાય છે. મેં સલમાનભાઈ સાથે ચાર વર્ષ સુધી તાલીમ લીધી છે. એમણે મને કહ્યું હતું કે હું તને ફિલ્મોમાં બ્રેક અપાવીશ, પણ જ્યારે તું કેમેરા સામે ઊભો રહે ત્યારે પરફોર્મ કરવાનું કામ તારું રહેશે. એ કંઈ હું તારા બદલે કરી ન શકું.’